ปรับเปลี่ยนการทานอาหาร ปรับเปลี่ยนไลฟ์สไตล์
การทานคาร์โบไฮเดรตเชิงเดี่ยวมากเกินไปก็จะทำให้ระดับไตรกลีเซอไรด์สูงขึ้นได้ ซึ่งก็เป็นเรื่องน่าเศร้าที่จะต้องบอกว่าคุณจะต้องงดการทานของหวานหากต้องการลดระดับไตรกลีเซอไรด์ ของหวานนั้นได้แก่ น้ำอัดลมที่มีน้ำตาล ลูกกวาด คุกกี้ และอาหารแปรรูปอื่นๆ ที่มีน้ำตาลมากเกินไป โดยปกติแล้วคุณควรที่จะทานคาร์โบไฮเดรตให้น้อยลงเพื่อช่วยลดระดับไตรกลีเซอไรด์ อย่างไรก็ตาม คุณก็ไม่ควรงดคาร์โบไฮเดรตไปทั้งหมดเพราะมันอาจจะทำให้มีปัญหาสุขภาพแทรกซ้อนอื่นๆ ได้ เช่น โรคหัวใจ ดังนั้น คุณควรที่จะหลีกเลี่ยงคาร์โบไฮเดรตที่ผ่านกระบวนการขัดสีและเลือกทานคาร์โบไฮเดรตเชิงซ้อนแทน  คาร์โบไฮเดรตที่ผ่านการขัดสีนั้นรวมถึงอาหารที่ทำจากแป้งขัดขาวหรือซีโมลินา (Semolina)  เช่น ข้าวขาว ขนมปังขาว และพาสต้าหลายชนิด  คาร์โบไฮเดรตเชิงซ้อนที่ควรเลือกทานได้แก่พาสต้าโฮลวีท ขนมปังโฮลวีท ควินัว ข้าวกล้อง ข้าวโอ๊ต เป็นต้น ขั้นตอนนี้ค่อนข้างคล้ายกับขั้นตอนที่แล้ว เพราะคาร์โบไฮเดรตเชิงซ้อนนั้นก็เป็นแหล่งที่อุดมไปด้วยไฟเบอร์เช่นเดียวกัน นอกเหนือจากอาหารโฮลเกรนแล้ว ถั่ว ผลไม้ ผัก และเมล็ดพืช ก็เป็นแหล่งไฟเบอร์ที่ยอดเยี่ยม คุณอาจจะลองแทนการทานขนมที่มีน้ำตาลมากด้วยการทานเมล็ดฟักทอง ราสเบอร์รี่ หรือแอปเปิ้ล ซึ่งทั้งหมดนี้ล้วนเป็นแหล่งของไฟเบอร์ที่ดี  คุณควรตั้งเป้าที่จะทานไฟเบอร์ปริมาณ 25-30 กรัมต่อวัน คนส่วนใหญ่จะทานไฟเบอร์แค่ประมาณ 10 หรือ 12 กรัมต่อวันเท่านั้น  การทานไฟเบอร์เพิ่มจะมีผลต่อการย่อยอาหารและทำให้มีการขับถ่ายอย่างเป็นประจำ คุณอาจจะเพิ่มการทานไฟเบอร์อย่างช้าๆ เพื่อหลีกเลี่ยงอาการไม่สบายท้อง ขอให้แน่ใจว่าคุณได้ดื่มน้ำอย่างเพียงพอเพื่อที่จะทำให้ของเสียอ่อนนุ่มลง คุณสามารถหลีกเลี่ยงการทานไขมันทรานส์โดยหลีกเลี่ยงอาหารที่มี “น้ำมันพืชเติมไฮโดรเจน” อยู่ในรายชื่อส่วนผสม หากเป็นไขมันอิ่มตัว ก็ควรหลีกเลี่ยงการทานอาหารที่ทอดน้ำมัน น้ำสลัด และซอสที่มีเนย เนยขาว มันหมู เยอะ อาหารที่มักจะมีไขมันทรานส์เยอะได้แก่เนื้อสัตว์แปรรูป (เช่น ฮอทดอก และ เนื้อที่ผ่านกระบวนการทำให้สุกแล้ว) และขนมที่มีไขมันสูง เมื่อคุณทำอาหารทานเองที่บ้าน คุณควรใช้น้ำมันมะกอก น้ำมันเมล็ดแฟล็กซ์ น้ำมันวอลนัท น้ำมันคาโนล่า ในการทำอาหาร ซึ่งนี่เป็นตัวเลือกที่ดีกว่าการใช้เนย มาการีน หรือ น้ำมันหมู แม้ว่านี่จะดูเป็นเป็นวิธีพื้นฐานง่ายๆ แต่มันเป็นวิธีสำคัญในการลดระดับไตรกลีเซอไรด์ แม้แต่อาหารที่ดีต่อสุขภาพที่สุดก็อาจจะส่งผลเสียต่อสุขภาพได้ หากใช้น้ำมันที่อุดมไปด้วยไขมันอิ่มตัวหรือไขมันทรานส์ คุณอาจจะเคยได้ยินเกี่ยวกับไขมันที่ “ดี” ที่พบในปลา ซึ่งนี่ก็หมายถึงกรดไขมันโอเมก้า 3 นั่นเอง และมันก็จะช่วยลดระดับไตรกลีเซอไรด์ของคุณด้วย นอกเหนือจากปลาแล้ว คุณสามารถพบกรดไขมันโอเมก้า 3 ในเมล็ดแฟลกซ์ ถั่วเมล็ดแห้ง และผลิตภัณฑ์ถั่วเหลือง ผักใบเขียว เช่น ผักโขมและคะน้า  สมาคมหัวใจของประเทศสหรัฐอเมริกา (The American Heart Association) แนะนำว่าคุณควรทานปลา 2 หน่วยบริโภคต่ออาทิตย์ ปลาที่ดีต่อสุขภาพเช่น ปลาแซลมอน ปลาทูน่า ปลาเทราต์ และปลาแมคเคอเรล  เมื่อคุณต้องทานเนื้อแดงจริงๆ ให้เลือกเนื้อสัตว์ที่เลี้ยงด้วยหญ้าแทนเพราะมันมีไขมันโอเมก้า 3 และ 6 มากกว่า การสูบบุหรี่จะทำให้มีปัญหาสุขภาพแทรกซ้อนมากมายและมันก็ยังเพิ่มระดับไตรกลีเซอไรด์ของคุณด้วย วิธีหนึ่งเดียวที่ดีที่สุดก็เลิกสูบบุหรี่เพื่อเป็นการทำให้ปัญหาสุขภาพโดยรวมดีขึ้นด้วย การเลิกสูบบุหรี่แบบหักดิบมักจะไม่ค่อยได้ผล ให้ลองเลิกสูบบุหรี่แบบค่อยเป็นค่อยไปโดยใช้หลายๆ วิธี เช่น ใช้หมากฝรั่งนิโคตินและอุปกรณ์ช่วยเลิกบุหรี่อื่นๆ คุณสามารถหาข้อมูลเกี่ยวกับการสูบบุหรี่ได้ในบทความอื่น การเผาผลาญแคลอรี่จะช่วยเผาผลาญไตรกลีเซอไรด์ส่วนเกินในร่างกาย ดังนั้นจึงเป็นการลดระดับไตรกลีเซอไรด์ นอกจากนี้ การที่ร่างกายเฉื่อยชาไม่กระฉับกระเฉง (และมักจะควบคู่กับการมีน้ำหนักเกิน) เป็นสองสิ่งที่จะเพิ่มระดับไตรกลีเซอไรด์ ถ้าคุณน้ำหนักเกิน ก็ควรลดน้ำหนัก 5-7 กิโลกรัมเพื่อช่วยลดระดับของไตรกลีเซอไรด์ สมาคมหัวใจแห่งประเทศสหรัฐอเมริกาแนะนำว่าคุณควรออกกำลังกายแบบคาร์ดิโอระดับกลางๆ 150 นาทีต่ออาทิตย์ (หรือออกกำลังกายอย่างหนัก 75 นาที) ซึ่งก็สามารถแบ่งเป็น 30 นาทีต่อวันและการออกกำลังกายก็สามารถเป็นอะไรก็ได้ที่ทำให้ระดับการเต้นของหัวใจสูงขึ้น เช่น การวิ่งจ๊อกกิ้ง การเล่นกีฬา และว่ายน้ำ บางคนนั้นมีปฏิกิริยาไวต่อแอลกอฮอล์ซึ่งอาจจะทำให้เพิ่มระดับของไตรกลีเซอไรด์ สำหรับบุคคลกลุ่มนี้ แม้แต่แอลกอฮอล์ปริมาณน้อยๆ ก็สามารถทำให้ระดับไตรกลีเซอไรด์สูงขึ้นได้ ดังนั้นควรที่จะลดปริมาณการดื่มแอลกอฮอล์ลงเพื่อดูว่ามันมีผลต่อระดับไตรกลีเซอไรด์หรือไม่ ไม่ว่าจะเป็นแอลกอฮอล์ประเภทไหนก็ให้ผลแบบเดียวกัน คุณควรลดการบริโภคเบียร์ ไวน์ และสุรา
งดการทานของหวาน. เลือกทานอาหารที่ทำจากคาร์โบไฮเดรตเชิงซ้อน. เพิ่มการทานไฟเบอร์. หลีกเลี่ยงไขมันทรานส์และไขมันอิ่มตัว. เลือกน้ำมันที่ดีต่อสุขภาพมากขึ้น. ทานอาหารที่มีกรดไขมันโอเมก้า 3. เลิกสูบบุหรี่. ออกกำลังกายเยอะๆ. ลดการดื่มแอลกอฮอล์.
https://www.wikihow.com/Lower-Triglycerides-Naturally https://www.wikihow.com/Lower-Triglycerides-Naturally
Changing Your Diet Making Lifestyle Changes